HS ajoi sähköautolla Sodankylään ja takaisin: virtaa löytyy, mutta yllätyksiin on varauduttava

Toimittaja lähti sähköautolla 1700 kilometrin matkalle edellisenä iltana raapaistulla matkasuunnitelmalla.

“Varaudu siihen, että jos joku laturi ei toimi, niin pääset vielä seuraavalle.”

Neuvoja on Tuomas Sauliala, jolle olen soittanut, koska olen kauhuissani. Sauliala on sähköautoharrastaja, joka on kirjoittanut aiheesta blogia jo vuosikausia.

Suomi on suurien etäisyyksien maa. Usein sähköautojen yhteydessä nousee esiin kysymys, kuinka ne selviytyvät pitkistä matkoista.